title: Decizia 2012/698/PESC a Consiliului din 13 noiembrie 2012 privind constituirea unui depozit pentru misiunile civile de gestionare a crizelor

text:
               14.11.2012

               RO

               Jurnalul Oficial al Uniunii Europene

               L 314/25

         DECIZIA 2012/698/PESC A CONSILIULUI
   din 13 noiembrie 2012
   privind constituirea unui depozit pentru misiunile civile de gestionare a crizelor
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 26, articolul 42 alineatul (4) și articolul 43 alineatul (2),
   întrucât:

               (1)

               În decembrie 2004, Consiliul a aprobat Obiectivul global civil (OGC) pentru 2008, care prevede că Uniunea ar trebui să poată adopta decizia de lansare a unei misiuni în termen de cinci zile de la aprobarea conceptului de gestionare a crizelor de către Consiliu, iar „capacitățile civile PESA specifice ar trebui să poată fi desfășurate în termen de 30 de zile de la decizia de lansare a misiunii.

               (2)

               Ulterior aprobării OGC pentru 2008, prin adoptarea de către Consiliu a OGC pentru 2010, în noiembrie 2007, și prin declarația acestuia privind consolidarea capacităților, aprobată de Consiliul European în decembrie 2008, a fost dat un impuls politic suplimentar în direcția abordării desfășurării rapide a forțelor civile.

               (3)

               Pentru a asigura o capacitate de desfășurare rapidă într-un mod durabil și eficient din punctul de vedere al costurilor se impune constituirea unui depozit pentru misiunile civile de gestionare a crizelor. În urma unui studiu, s-a confirmat fezabilitatea unui depozit ca instrument eficace de constituire a mijloacelor de desfășurare rapidă a activelor corporale necesare misiunilor civile de gestionare a crizelor.

               (4)

               În ianuarie 2010, o soluție temporară pentru depozitarea activelor necesare misiunilor civile de gestionare a crizelor a reprezentat-o depozitarea surplusului de echipamente în incinta Misiunii de Poliție a Uniunii Europene în Bosnia și Herțegovina (EUPM). În prezent, respectiva incintă adăpostește active care permit desfășurarea a 200 de membri ai personalului într-o nouă misiune. Cu toate acestea, având în vedere natura temporară a acestei soluții, trebuie găsită o rezolvare pe termen lung.

               (5)

               Conform lanțului de comandă pentru misiunile civile de gestionare a crizelor, comandantul operației civile, în cooperare cu Comisia, trebuie să fie capabil să asigure satisfacerea necesităților în vederea desfășurării rapide și a îndeplinirii cerințelor operaționale ale misiunilor civile de gestionare a crizelor.

               (6)

               În acest scop, Consiliul a subliniat în concluziile sale privind PESA din 17 noiembrie 2009 că o capacitate permanentă de stocare a materialelor strategice viitoare și a celor existente reprezintă o resursă vitală pentru asigurarea desfășurării rapide a echipamentelor în misiuni viitoare și existente, precum și o bună gestiune financiară. Depozitul ar trebui să se constituie printr-o procedură de achiziții publice, în urma căreia să se încheie un contract între Comisie și operatorul depozitului. Comisia a pregătit termenii de referință adecvați pentru procedura de achiziții publice în cooperare cu Serviciul European de Acțiune Externă (SEAE),

         ADOPTĂ PREZENTA DECIZIE:
   Articolul 1
   Obiective
   (1)   În scopul asigurării desfășurării rapide a echipamentelor pentru misiunile civile existente și viitoare de gestionare a crizelor, Uniunea își consolidează capacitățile, urmărind mai ales să asigure accesul rapid și continuu la activele-cheie.
   (2)   În acest scop, Uniunea ia măsurile corespunzătoare pentru a ameliora desfășurarea și funcționarea misiunilor sale actuale și viitoare de gestionare a crizelor, prin constituirea unui depozit cu capacitatea de a adăposti echipamente noi sau deja utilizate pentru astfel de misiuni.
   Articolul 2
   Constituirea unui depozit
   (1)   În vederea obiectivelor stabilite la articolul 1, se constituie un depozit. Acesta este amplasat într-un stat membru și funcționează conform contractului și termenilor de referință menționați la alineatul (2).
   (2)   În acest scop, Comisia încheie un contract, în care sunt incluși termenii de referință, cu un operator de depozit care va fi selectat în conformitate cu procedurile de achiziții publice aplicabile și în strânsă coordonare cu SEAE.
   Articolul 3
   Punerea în aplicare
   (1)   Înaltul Reprezentant al Uniunii pentru afaceri externe și politica de securitate (Înaltul Reprezentant) răspunde de punerea în aplicare a prezentei decizii.
   (2)   Comisia și comandantul operației civile convin asupra modalităților detaliate de punere în aplicare a prezentei decizii, inclusiv a termenilor de referință pentru constituirea depozitului. Modalitățile în cauză nu aduc atingere rolurilor deținute de Comisie și, respectiv, de comandantul operației civile în cadrul misiunilor civile de gestionare a crizelor. În special, comandatul operației civile are acces la depozit în vederea supravegherii tehnice și operaționale, cu scopul de a asigura capacitatea de desfășurare și buna funcționare a misiunilor civile de gestionare a crizelor. De asemenea, acesta evaluează, din punct de vedere tehnic, gradul în care activele utilizate pot fi stocate și utilizate ulterior și informează cu privire la necesitatea reînnoirii și completării stocurilor.
   Articolul 4
   Dispoziții financiare
   (1)   Valoarea de referință financiară pentru punerea în aplicare a prezentei decizii pe durata contractului menționat la articolul 2 alineatul (2) este de 4 312 234 EUR.
   (2)   Cheltuielile finanțate din suma prevăzută la alineatul (1) se gestionează în conformitate cu procedurile și normele aplicabile bugetului general al Uniunii, inclusiv cu principiul bunei gestiuni financiare.
   Articolul 5
   Raportare
   (1)   Înaltul Reprezentant raportează Consiliului de două ori pe an cu privire la punerea în aplicare a prezentei decizii.
   (2)   Comisia pune la dispoziția Consiliului informații cu privire la aspectele financiare ale funcționării depozitului.
   Articolul 6
   Reexaminare
   Prezenta decizie se reexaminează înainte de sfârșitul anului 2014. Reexaminarea evaluează utilitatea, eficacitatea și eficiența din punctul de vedere al costurilor a depozitului, în contextul altor mecanisme de gestionare a activelor pentru operațiile civile de gestionare a crizelor.
   Articolul 7
   Intrarea în vigoare
   Prezenta decizie intră în vigoare la data adoptării.

      Adoptată la Bruxelles, 13 noiembrie 2012.

            Pentru Consiliu

            Președintele

         V. SHIARLY


title: 2014/410/UE: Decizia Consiliului din 24 iunie 2014 privind lansarea schimbului automatizat de date în ceea ce privește datele ADN în Belgia

text:
               28.6.2014

               RO

               Jurnalul Oficial al Uniunii Europene

               L 190/80

         DECIZIA CONSILIULUI
   din 24 iunie 2014
   privind lansarea schimbului automatizat de date în ceea ce privește datele ADN în Belgia

      (2014/410/UE)

   CONSILIUL UNIUNII EUROPENE,
   având în vedere Decizia 2008/615/JAI a Consiliului din 23 iunie 2008 privind intensificarea cooperării transfrontaliere, în special în domeniul combaterii terorismului și a criminalității transfrontaliere (1), în special articolul 2 alineatul (3) și articolul 25,
   având în vedere Decizia 2008/616/JAI a Consiliului din 23 iunie 2008 privind punerea în aplicare a Deciziei 2008/615/JAI (2), în special articolul 20 și capitolul 4 din anexă,
   întrucât:

               (1)

               În conformitate cu Protocolul privind dispozițiile tranzitorii anexat la Tratatul privind Uniunea Europeană, la Tratatul privind funcționarea Uniunii Europene și la Tratatul de instituire a Comunității Europene a Energiei Atomice, actele instituțiilor, ale organismelor, ale oficiilor sau ale agențiilor Uniunii adoptate anterior intrării în vigoare a Tratatului de la Lisabona continuă să producă efecte juridice până la abrogarea, anularea sau modificarea respectivelor acte ca urmare a punerii în aplicare a tratatelor.

               (2)

               În consecință, articolul 25 din Decizia 2008/615/JAI se aplică, iar Consiliul trebuie să decidă în unanimitate dacă statele membre au pus în aplicare dispozițiile capitolului 6 din respectiva decizie.

               (3)

               Articolul 20 din Decizia 2008/616/JAI prevede că deciziile menționate la articolul 25 alineatul (2) din Decizia 2008/615/JAI se adoptă în temeiul unui raport de evaluare bazat pe un chestionar. În ceea ce privește schimbul automatizat de date în conformitate cu capitolul 2 din Decizia 2008/615/JAI, raportul de evaluare se bazează pe o vizită de evaluare și pe un test-pilot.

               (4)

               Belgia a informat Secretariatul General al Consiliului cu privire la fișierele naționale de analiză ADN cărora li se aplică articolele 2-6 din Decizia 2008/615/JAI, precum și cu privire la condițiile pentru căutarea automatizată prevăzute la articolul 3 alineatul (1) din decizia menționată, în conformitate cu articolul 36 alineatul (2) din respectiva decizie.

               (5)

               În conformitate cu capitolul 4 punctul 1.1 din anexa la Decizia 2008/616/JAI, chestionarul elaborat de grupul de lucru competent al Consiliului se referă la fiecare dintre schimburile automatizate de date și statele membre trebuie să răspundă la acesta de îndată ce consideră că îndeplinesc condițiile pentru schimbul de date din categoria de date corespunzătoare.

               (6)

               Belgia a completat chestionarul privind protecția datelor și chestionarul referitor la schimbul de date ADN.

               (7)

               Belgia a derulat cu succes un test-pilot împreună cu Țările de Jos.

               (8)

               A fost efectuată o vizită de evaluare în Belgia și echipa de evaluare neerlandeză a elaborat un raport privind vizita de evaluare respectivă, care a fost transmis grupului de lucru competent al Consiliului.

               (9)

               A fost prezentat Consiliului un raport de evaluare global, care sintetizează rezultatele chestionarului, ale vizitei de evaluare și ale testului-pilot referitoare la schimbul de date ADN,

         ADOPTĂ PREZENTA DECIZIE:
   Articolul 1
   În scopul căutării și comparării automatizate a datelor ADN, Belgia a pus în aplicare pe deplin dispozițiile generale privind protecția datelor din capitolul 6 din Decizia 2008/615/JAI și poate primi și furniza date cu caracter personal în temeiul articolelor 3 și 4 din respectiva decizie începând cu data intrării în vigoare a prezentei decizii.
   Articolul 2
   Prezenta decizie intră în vigoare la data adoptării.

      Adoptată la Luxemburg, 24 iunie 2014.

            Pentru Consiliu

            Președintele

         E. VENIZELOS

      (1)  JO L 210, 6.8.2008, p. 1.

      (2)  JO L 210, 6.8.2008, p. 12.


title: Decizia Consiliului din 29 martie 2010 de numire a membrilor și a supleanților greci în cadrul Comitetului consultativ pentru securitate și sănătate la locul de muncă

text:
               12.5.2010

               RO

               Jurnalul Oficial al Uniunii Europene

               C 123/1

         DECIZIA CONSILIULUI
   din 29 martie 2010
   de numire a membrilor și a supleanților greci în cadrul Comitetului consultativ pentru securitate și sănătate la locul de muncă
   2010/C 123/01
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Decizia 2003/C 218/01 a Consiliului din 22 iulie 2003 de constituire a Comitetului consultativ pentru securitate și sănătate la locul de muncă (1), în special articolul 3,
   având în vedere lista candidaților prezentată Consiliului de către guvernele statelor membre,
   întrucât:

               (1)

               Prin decizia sa din 16 februarie 2010 (2), Consiliul a numit membrii și supleanții Comitetului consultativ pentru securitate și sănătate la locul de muncă pentru perioada cuprinsă între 1 martie 2010 și 28 februarie 2013, cu excepția anumitor membri și supleanți, inclusiv membrii și supleanții greci din categoria reprezentanților organizațiilor patronale.

               (2)

               Guvernul elen a prezentat candidaturile pentru posturile care trebuie ocupate,

         DECIDE:
   Articol unic
   Sunt numiți membri și supleanți în cadrul Comitetului consultativ pentru securitate și sănătate la locul de muncă pentru perioada care se încheie la 28 februarie 2013:
   I.   REPREZENTANȚI AI ORGANIZAȚIILOR PATRONALE

               Membri

               Supleanți

               Dl Pavlos KYRIAKOGGONAS

               Dna Natassa AVLONITOU
               Dl Christos KAVALOPOULOS

      Adoptată la Bruxelles, 29 martie 2010.

            Pentru Consiliu

            Președintele

         E. ESPINOSA

      (1)  JO C 218, 13.9.2003, p. 1.

      (2)  JO L 45, 22.2.2010, p. 5.


title: 2011/539/PESC: Decizia EUMM Georgia/2/2011 a Comitetului politic și de securitate din 14 septembrie 2011 privind prelungirea mandatului șefului misiunii de monitorizare a Uniunii Europene în Georgia, EUMM Georgia

text:
               15.9.2011

               RO

               Jurnalul Oficial al Uniunii Europene

               L 238/32

         DECIZIA EUMM GEORGIA/2/2011 A COMITETULUI POLITIC ȘI DE SECURITATE
   din 14 septembrie 2011
   privind prelungirea mandatului șefului misiunii de monitorizare a Uniunii Europene în Georgia, EUMM Georgia
   (2011/539/PESC)
   COMITETUL POLITIC ȘI DE SECURITATE,
   având în vedere Tratatul privind Uniunea Europeană, în special articolul 38 al treilea paragraf,
   având în vedere Acțiunea comună 2008/736/PESC a Consiliului din 15 septembrie 2008 privind misiunea de monitorizare a Uniunii Europene în Georgia, EUMM Georgia (1), în special articolul 10 alineatul (1),
   întrucât:

               (1)

               La 15 septembrie 2008, Consiliul a adoptat Acțiunea comună 2008/736/PESC de instituire a misiunii de monitorizare a Uniunii Europene în Georgia, EUMM Georgia (denumită în continuare „EUMM Georgia”).

               (2)

               La 1 iulie 2011, la propunerea Înaltului Reprezentant al Uniunii pentru afaceri externe și politica de securitate, Comitetul politic și de securitate (denumit în continuare „COPS”) a adoptat Decizia EUMM/1/2011 (2) privind numirea domnului Andrzej TYSZKIEWICZ ca șef al misiunii EUMM Georgia până la 14 septembrie 2011.

               (3)

               În temeiul articolului 10 alineatul (1) din Decizia 2010/452/PESC a Consiliului (3), COPS este autorizat, în conformitate cu articolul 38 din tratat, să adopte deciziile corespunzătoare în scopul exercitării controlului politic și a conducerii strategice a misiunii EUMM Georgia, inclusiv decizia de numire a unui șef de misiune,

         ADOPTĂ PREZENTA DECIZIE:
   Articolul 1
   Mandatul domnului Andrzej TYSZKIEWICZ în calitate de șef al misiunii de monitorizare a Uniunii Europene în Georgia, EUMM Georgia, se prelungește până la 14 septembrie 2012.
   Articolul 2
   Prezenta decizie intră în vigoare la data adoptării.

      Adoptată la Bruxelles, 14 septembrie 2011.

            Pentru Comitetul politic și de securitate

            Președintele

         O. SKOOG

      (1)  JO L 248, 17.9.2008, p. 26.

      (2)  JO L 175, 2.7.2011, p. 27.

      (3)  JO L 213, 13.8.2010, p. 43.


title: 2010/673/UE: Decizia Băncii Centrale Europene din 2 noiembrie 2010 de modificare a Deciziei BCE/2007/7 privind termenii și condițiile TARGET2-BCE (BCE/2010/19)

text:
               6.11.2010

               RO

               Jurnalul Oficial al Uniunii Europene

               L 290/53

         DECIZIA BĂNCII CENTRALE EUROPENE
   din 2 noiembrie 2010
   de modificare a Deciziei BCE/2007/7 privind termenii și condițiile TARGET2-BCE
   (BCE/2010/19)
   (2010/673/UE)
   COMITETUL EXECUTIV AL BĂNCII CENTRALE EUROPENE,
   având în vedere Tratatul privind funcționarea Uniunii Europene, în special articolul 127 alineatul (2),
   având în vedere Statutul Sistemului European al Băncilor Centrale și al Băncii Centrale Europene, în special articolul 11.6 și articolele 17, 22 și 23,
   având în vedere Orientarea BCE/2007/2 din 26 aprilie 2007 privind Sistemul transeuropean automat de transfer rapid cu decontare pe bază brută în timp real (TARGET2) (1),
   având în vedere Decizia BCE/2007/7 din 24 iulie 2007 privind termenii și condițiile TARGET2-BCE (2),
   întrucât:

               (1)

               La 15 septembrie 2010, Consiliul guvernatorilor Băncii Centrale Europene (BCE) a adoptat Orientarea BCE/2010/12 de modificare a Orientării BCE/2007/2 privind sistemul transeuropean automat de transfer rapid cu decontare pe bază brută în timp real (TARGET2) (3), inter alia, (a) pentru a include actualizările versiunii 4.0 a TARGET2, în special pentru a permite participanților să acceseze unul sau mai multe conturi PM folosind accesul prin intermediul internetului; și (b) pentru a reflecta o serie de modificări de natură tehnică determinate de intrarea în vigoare a Tratatului privind funcționarea Uniunii Europene și pentru a clarifica anumite aspecte.

               (2)

               Este necesară modificarea corespunzătoare a Deciziei BCE/2007/7 pentru implementarea anumitor prevederi ale Orientării BCE/2010/12 în termenii și condițiile TARGET2-BCE,

         ADOPTĂ PREZENTA DECIZIE:
   Articolul 1
   Modificarea termenilor și condițiilor TARGET2-BCE
   Anexa la Decizia BCE/2007/7 care conține termenii și condițiile TARGET2-BCE se modifică potrivit anexei la prezenta decizie.
   Articolul 2
   Intrarea în vigoare
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Frankfurt pe Main, 2 noiembrie 2010.

            Președintele BCE

         Jean-Claude TRICHET

      (1)  JO L 237, 8.9.2007, p. 1.

      (2)  JO L 237, 8.9.2007, p. 71.

      (3)  JO L 261, 5.10.2010, p. 6.

      ANEXĂ
      Termenii și condițiile TARGET2-BCE se modifică după cum urmează:

                  1.

                  Articolul 1 se modifică după cum urmează:

                              (a)

                              următoarele definiții se înlocuiesc cu:

                                          „—

                                          «addressable BIC holder» means an entity which: (a) holds a Business Identifier Code (BIC); (b) is not recognised as an indirect participant; and (c) is a correspondent or customer of a direct participant or a branch of a direct or indirect participant, and is able to submit payment orders to and receive payments from a TARGET2 component system via the direct participant,”;

                                          „—

                                          «credit institution» means either: (a) a credit institution within the meaning of §1 (1) of the KWG that is subject to supervision by a competent authority; or (b) another credit institution within the meaning of Article 123(2) of the Treaty on the Functioning of the European Union that is subject to scrutiny of a standard comparable to supervision by a competent authority,”;

                                          „—

                                          «public sector body» means an entity within the «public sector», the latter term as defined in Article 3 of Council Regulation (EC) No 3603/93 of 13 December 1993 specifying definitions for the application of the prohibitions referred to in Articles 104 and 104b(1) of the Treaty, (1);

                              (b)

                                          „—

                                          «Bank Identifier Code (BIC)» means a code as defined by ISO Standard No 9362,”

                                    se înlocuiește cu:

                                          „—

                                          «Business Identifier Code (BIC)» means a code as defined by ISO Standard No 9362,”.

                              (c)

                              în cadrul definiției „technical malfunction of TARGET2”, punctul se înlocuiește cu o virgulă;

                              (d)

                              se adaugă următoarea definiție:

                                          „—

                                          «User Detailed Functional Specifications (UDFS)» means the most up-to-date version of the UDFS, which is the technical documentation that details how a participant interacts with TARGET2.”

                  2.

                  Articolul 28 alineatul (2) se modifică după cum urmează:

                              (a)

                              la litera (d) sintagma „and/or” se șterge și se adaugă la litera (e);

                              (b)

                              se adaugă litera (f) după cum urmează:

                                          „(f)

                                          the ECB suspends or terminates the participant’s access to intraday credit pursuant to paragraph 12 of Annex III to Guideline ECB/2007/2.”

                  3.

                  La articolul 32 alineatul (2), termenul „Community” se înlocuiește cu termenul „Union”.

                  4.

                  Articolul 33 alineatul (1) se înlocuiește cu următorul text:
                  „1.   Participants shall be deemed to be aware of, and shall comply with, all obligations on them relating to legislation on data protection, prevention of money laundering, the financing of terrorism, proliferation-sensitive nuclear activities and the development of nuclear weapons delivery systems, in particular in terms of implementing appropriate measures concerning any payments debited or credited on their PM accounts. Participants shall also acquaint themselves with the network service provider’s data retrieval policy prior to entering into the contractual relationship with the network service provider.”

                  5.

                  La articolul 34 alineatul (1), termenul „SWIFT” se înlocuiește cu termenul „BIC”.

                  6.

                  Articolul 38 alineatul (2) se înlocuiește cu următorul text:
                  „2.   Without prejudice to the competence of the Court of Justice of the European Union, any dispute arising from a matter relating to the relationship referred to in paragraph 1 falls under the exclusive competence of the courts of Frankfurt am Main.”

                  7.

                  În apendicele I, ultimele trei rânduri ale tabelului de la punctul 2 subpunctul 1 se înlocuiesc cu următorul text:

                              „MT 900

                              Optional

                              Confirmation of Debit/Credit line change

                              MT 910

                              Optional

                              Confirmation of Credit/Credit line change

                              MT 940/950

                              Optional

                              (Customer) Statement Message”

                  8.

                  În apendicele V, ultimul rând al tabelului de la punctul 3 se înlocuiește cu următorul text:

                              „1.00-7.00

                              Settlement procedure of night-time ancillary system operations (only for ancillary system settlement procedure 6)”

         (1)  OJ L 332, 31.12.1993, p. 1.”


title: Decizia Comisiei din 18 iunie 2013 cu privire la instituirea Grupului de experți al Comisiei privind contractele de cloud computing

text:
               20.6.2013

               RO

               Jurnalul Oficial al Uniunii Europene

               C 174/6

         DECIZIA COMISIEI
   din 18 iunie 2013
   cu privire la instituirea Grupului de experți al Comisiei privind contractele de cloud computing
   2013/C 174/04
   COMISIA EUROPEANĂ,
   având în vedere Tratatul privind funcționarea Uniunii Europene,
   întrucât:

               (1)

               La 27 septembrie 2012, Comisia a adoptat o Comunicare către Parlamentul European, Consiliu, Comitetul Social și Economic European și Comitetul Regiunilor intitulată „Valorificarea potențialului cloud computingului în Europa” (1). În comunicare, Comisia subliniază obiectivul său de a permite și a facilita adoptarea mai rapidă a cloud computingului în toate sectoarele economiei, ceea ce poate conduce la diminuarea costurilor tehnologiilor informației și comunicării și, în cazul în care acesta este asociat cu noile practici comerciale digitale, poate stimula productivitatea, creșterea economică și crearea locurilor de muncă.

               (2)

               Printre alte acțiuni anunțate în comunicare, Comisia își propune să contribuie la elaborarea unor clauze și condiții contractuale sigure și echitabile în cadrul contractelor de cloud computing. Acest lucru constituie un răspuns la preocupările părților interesate referitoare la contractele de cloud computing. Pe de o parte, furnizorii de servicii de cloud computing au indicat că complexitatea și incertitudinea cadrului juridic existent îngreunează în mod suplimentar activitatea transfrontalieră. Pe de altă parte, deși legislația existentă a Uniunii protejează consumatorii care folosesc serviciile de cloud computing, aceștia nu își cunosc de multe ori drepturile și nu sunt informați de către furnizori într-un mod suficient de clar și lipsit de ambiguitate cu privire la condițiile contractuale. În plus, reprezentanții consumatorilor și ai întreprinderilor mici și mijlocii au indicat că ambiguitatea și dezechilibrele din cadrul contractelor de cloud computing îi fac reticenți cu privire la folosirea serviciilor de cloud computing. Comisia intenționează, de asemenea, să abordeze aspectele legate de protecția datelor cu caracter personal relevante pentru contractele de cloud computing.

               (3)

               Preocupările utilizatorilor se referă, printre altele, la aspecte din cadrul contractelor de cloud computing, cum ar fi răspunderea directă și indirectă și posibilele limitări ale acesteia, de exemplu privind încălcările normelor de securitate, integritatea datelor, confidențialitatea sau continuitatea serviciilor, măsurile propuse în cazul prestării necorespunzătoare a serviciilor, cum ar fi indisponibilitatea sau pierderea de date, modificările unilaterale ale contractului efectuate de către furnizor după încheierea contractului, rezilierea contractului și efectele sale, inclusiv chestiunea privind conservarea datelor.

               (4)

               Comisia intenționează să faciliteze o îmbunătățire a înțelegerilor contractuale dintre furnizorii de servicii de cloud computing, consumatori și întreprinderile mici. Rezultatul preconizat este de a crea un climat de încredere și de a facilita adoptarea și dezvoltarea serviciilor de cloud computing în Uniune, având în vedere potențialul lor economic semnificativ. Comisia intenționează, de asemenea, să faciliteze aplicarea Directivei 95/46/CE a Parlamentului European și a Consiliului din 24 octombrie 1995 privind protecția persoanelor fizice în ceea ce privește prelucrarea datelor cu caracter personal și libera circulație a acestor date (2) în măsura în care acest lucru este relevant pentru contractele de cloud computing.

               (5)

               Comisia intenționează să faciliteze obținerea unui consens al părților interesate cu privire la utilizarea unor clauze și condiții sigure și echitabile în cadrul contractelor de cloud computing încheiate între furnizorii de servicii de cloud computing, consumatori și întreprinderile mici. Comisia ar trebui să depună eforturi pentru îndeplinirea acestui obiectiv, asigurând implicarea activă a părților interesate și valorificând expertiza și experiența acestora în sectorul cloud computingului. În acest scop, Comisia consideră că este necesară constituirea unui grup de experți privind contractele de cloud computing încheiate între furnizorii de servicii de cloud computing, consumatori și întreprinderile mici. Sarcinile grupului vor completa activitățile Comisiei în vederea elaborării unor clauze-tip pentru acordurile privind nivelul serviciilor de cloud computing aplicabile contractelor încheiate între furnizorii de servicii de cloud computing și utilizatorii profesionali.

               (6)

               Comisia a abordat deja anumite probleme legate de dreptul contractelor care afectează încrederea consumatorilor și a întreprinderilor în piața unică digitală în cadrul propunerii de regulament al Parlamentului European și al Consiliului privind legislația europeană comună în materie de vânzare (3). Propunerea include norme privind furnizarea de „conținut digital”, care acoperă anumite aspecte ale cloud computingului. Grupul ar trebui să contribuie la activitățile complementare privind elaborarea unor clauze și condiții contractuale sigure și echitabile pentru consumatori și întreprinderile mici în ceea ce privește aspectele legate de cloud computing care sunt în afara sferei de aplicare a legislației europene comune în materie de vânzare.

               (7)

               Grupul ar trebui să includă părți interesate, profesioniști și organizații care reprezintă furnizorii de servicii de cloud computing și clienții, consumatori și întreprinderi mici, precum și reprezentanți ai profesiilor juridice sau cadre universitare specializate în contractele de cloud computing și în aspectele legate de protecția datelor cu caracter personal relevante pentru contractele de cloud computing. Grupul poate include, de asemenea, un număr limitat de specialiști în domeniul dreptului contractelor de cloud computing, care să acționeze în nume propriu. Grupul ar trebui să contribuie la identificarea celor mai bune practici în ceea ce privește contractele de cloud computing și să depună eforturi pentru a se asigura că clauzele și condițiile din contractele de cloud computing sunt sigure și echitabile.

               (8)

               Ar trebui stabilite reguli privind dezvăluirea de informații de către membrii grupului de experți.

               (9)

               Datele cu caracter personal ar trebui prelucrate în conformitate cu Regulamentul (CE) nr. 45/2001 al Parlamentului European și al Consiliului din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date.

               (10)

               Este indicat să se stabilească o perioadă de aplicare a prezentei decizii. Comisia va lua în considerare, la momentul potrivit, oportunitatea unei prelungiri,

         ADOPTĂ PREZENTA DECIZIE:
   Articolul 1
   Grupul de experți al Comisiei privind contractele de cloud computing
   Se instituie, prin prezenta, Grupul de experți al Comisiei privind contractele de cloud computing, denumit în continuare „grupul”.
   Articolul 2
   Sarcini
   Grupul sprijină Comisia la identificarea unor clauze și condiții contractuale sigure și echitabile pentru serviciile de cloud computing destinate consumatorilor și întreprinderilor mici. Grupul va lua în considerare cele mai bune practici de piață existente în ceea ce privește clauzele și condițiile contractuale din contractele de cloud computing, precum și dispozițiile relevante din Directiva 95/46/CE.
   Articolul 3
   Consultare
   Comisia poate consulta grupul cu privire la orice chestiune referitoare la contractele de servicii de cloud computing destinate consumatorilor și întreprinderilor mici.
   Articolul 4
   Componență – numirea membrilor
   (1)   Grupul este compus din cel mult 30 de membri.
   (2)   Membrii sunt:

               (a)

               persoane numite cu titlu personal;

               (b)

               persoane care reprezintă un interes comun, cum ar fi interesul furnizorilor și al clienților serviciilor de cloud computing, sau reprezentanți ai profesiilor juridice;

               (c)

               organizații de furnizori de servicii de cloud computing, de clienți sau de reprezentanți ai profesiilor juridice.

         (3)   Membrii numiți cu titlu personal sunt numiți de către directorul general al Direcției Generale Justiție din rândul specialiștilor sau al cadrelor universitare care dețin cunoștințe specifice în domeniile menționate la articolele 2 și 3 și care au răspuns unei cereri de candidaturi. Aceștia își desfășoară activitatea în mod independent și semnează un angajament de a acționa în interes public și o declarație care indică absența oricărui conflict de interese.
   Persoanele fizice care au fost numite pentru a reprezenta un interes comun nu reprezintă o parte interesată anume. Aceștia sunt numiți de către directorul general al Direcției Generale Justiție din rândul părților interesate care au competențe în domeniile menționate la articolele 2 și 3, care au răspuns unei cereri de candidaturi și care și-au luat angajamentul de a contribui la lucrările grupului.
   Organizațiile sunt numite de către directorul general al Direcției Generale Justiție din rândul organizațiilor de părți interesate în domeniile menționate la articolele 2 și 3 și care au răspuns unei cereri de candidaturi. Acestea își desemnează proprii reprezentanți.
   (4)   Membrii care nu mai sunt în măsură să contribuie în mod eficace la deliberările grupului, care demisionează sau care nu mai îndeplinesc condițiile prevăzute la alineatul (3) de la prezentul articol sau la articolul 339 din tratat pot fi înlocuiți pentru restul mandatului lor.
   (5)   Numele membrilor se publică în Registrul grupurilor de experți și al altor entități similare al Comisiei („Registrul”). În cazul persoanelor care reprezintă un interes comun se indică interesul părților interesate reprezentat.
   (6)   Datele cu caracter personal sunt colectate, prelucrate și publicate în conformitate cu Regulamentul (CE) nr. 45/2001.
   (7)   Membrii grupului sunt numiți pentru întreaga perioadă de aplicare a prezentei decizii.
   Articolul 5
   Funcționare
   (1)   Grupul este prezidat de un reprezentant al Comisiei.
   (2)   Reprezentantul Comisiei poate crea subgrupuri pentru a examina aspecte specifice legate de contractele de cloud computing încheiate cu consumatori și întreprinderi mici, în special în ceea ce privește punerea în aplicare a dispozițiilor din Directiva 95/46/CE care au relevanță pentru contractele de cloud computing. Aceste subgrupuri se dizolvă de îndată ce își îndeplinesc mandatele.
   (3)   Reprezentantul Comisiei poate invita experți care nu sunt membri ai grupului și care au competențe specifice în legătură cu un subiect să participe la activitatea grupului. În plus, reprezentantul Comisiei poate acorda statutul de observator unor persoane, unor organizații, astfel cum sunt definite în regula nr. 8 alineatul (3) din regulile orizontale aplicabile grupurilor de experți, precum și țărilor candidate (4).
   (4)   Membrii grupului și reprezentanții acestora, precum și experții și observatorii invitați respectă obligațiile privind secretul profesional prevăzute în tratate și în normele de punere în aplicare a acestora, precum și normele Comisiei privind securitatea, referitoare la protecția informațiilor clasificate ale UE, stabilite în anexa la Decizia 2001/844/CE, CECO, Euratom a Comisiei (5). Dacă aceste obligații nu sunt respectate, Comisia poate lua toate măsurile pe care le consideră necesare.
   (5)   Grupul și subgrupurile sale se reunesc la sediile Comisiei. Comisia va asigura serviciile de secretariat. La ședințele grupului și ale subgrupurilor acestuia pot asista și alți funcționari ai Comisiei interesați de lucrări.
   (6)   Comisia publică toate documentele relevante privind activitățile grupului (de exemplu, ordinile de zi, procesele-verbale și contribuțiile participanților), fie prin includerea acestora în registru, fie prin intermediul unui link, inclus în registru, către un site internet dedicat.
   Ar trebui prevăzute excepții de la publicare dacă divulgarea unui document este de natură să submineze protecția unui interes public sau privat, astfel cum este definit la articolul 4 din Regulamentul (CE) nr. 1049/2001 al Parlamentului European și al Consiliului (6).
   Toate rezultatele sau drepturile aferente, inclusiv drepturile de autor și alte drepturi de proprietate intelectuală sau industrială care decurg din activitățile grupului sunt proprietatea exclusivă a Uniunii, care poate să le utilizeze, să le publice, să le cedeze sau să le transfere după cum consideră oportun, fără nicio limitare de ordin geografic sau de altă natură, cu excepția cazurilor în care drepturile de proprietate industrială sau intelectuală existau înainte de activitatea grupului („drepturi preexistente”) dacă astfel de drepturi preexistente au fost declarate Comisiei în scris, înainte de desfășurarea oricăreia dintre activitățile grupului.
   Articolul 6
   Cheltuieli aferente reuniunilor
   (1)   Participanții la activitățile grupului nu sunt remunerați pentru serviciile prestate.
   (2)   Comisia rambursează cheltuielile de deplasare și, după caz, cheltuieli de ședere suportate de participanți, survenite în legătură cu activitățile grupului, în conformitate cu normele Comisiei privind rambursarea cheltuielilor pentru experții externi.
   (3)   Cheltuielile aferente reuniunilor se rambursează în limitele bugetului anual alocat grupului de către serviciile responsabile ale Comisiei.
   Articolul 7
   Aplicabilitate
   (1)   Decizia se aplică până la 1 iulie 2016. Comisia poate decide cu privire la o eventuală prelungire înainte de data menționată.

      Adoptată la Bruxelles, 18 iunie 2013.

            Pentru Comisie

         Viviane REDING

            Vicepreședinte

      (1)  COM(2012) 529 final.

      (2)  JO L 281, 23.11.1995, p. 31.

      (3)  COM(2011) 635 final.

      (4)  http://ec.europa.eu/transparency/regexpert/PDF/SEC_2010_EN.pdf

      (5)  JO L 317, 3.12.2001, p. 1.

      (6)  JO L 145, 31.5.2001, p. 43.


title: Decizia (PESC) 2016/475 a Consiliului din 31 martie 2016 de modificare a Deciziei 2013/183/PESC privind măsuri restrictive împotriva Republicii Populare Democrate Coreene

text:
               1.4.2016

               RO

               Jurnalul Oficial al Uniunii Europene

               L 85/34

         DECIZIA (PESC) 2016/475 A CONSILIULUI
   din 31 martie 2016
   de modificare a Deciziei 2013/183/PESC privind măsuri restrictive împotriva Republicii Populare Democrate Coreene
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   având în vedere Decizia 2013/183/PESC a Consiliului din 22 aprilie 2013 privind măsuri restrictive împotriva Republicii Populare Democrate Coreene și de abrogare a Deciziei 2010/800/PESC (1), în special articolul 19 alineatul (2),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 22 aprilie 2013, Consiliul a adoptat Decizia 2013/183/PESC privind măsuri restrictive împotriva Republicii Populare Democrate Coreene (RPDC).

               (2)

               Korea National Insurance Corporation (KNIC) ar trebui să fie introdusă în anexa II la Decizia 2013/183/PESC.

               (3)

               Ar trebui să se adauge derogări limitate în ceea ce privește KNIC, exclusiv în scopul efectuării de către persoane sau entități din UE a unor plăți în favoarea KNIC, necesare obținerii unor servicii de asigurare pentru activitățile acestora în RPDC. Persoanele sau entitățile din UE ar trebui, de asemenea, să fie autorizate să primească plăți din partea KNIC în îndeplinirea obligațiilor care revin acesteia din astfel de servicii sau în legătură cu unele daune provocate pe teritoriul UE. De asemenea, ar trebui să se adauge o dispoziție care să-i permită KNIC să efectueze plăți datorate în temeiul unui contract anterior desemnării sale.

               (4)

               Rubricile referitoare la șase persoane incluse pe lista din anexa II ar trebui modificate.

               (5)

               Rubrica referitoare la o entitate inclusă în anexa II ar trebui eliminată.

               (6)

               Prin urmare, Decizia 2013/183/PESC ar trebui modificată în consecință,

         ADOPTĂ PREZENTA DECIZIE:
   Articolul 1
   Decizia 2013/183/PESC a Consiliului se modifică după cum urmează:

               1.

               La articolul 15 se adaugă următorul alineat:
               „(6)   În ceea ce privește Korea National Insurance Corporation (KNIC):

                           (a)

                           Statele membre relevante pot să autorizeze primirea de către persoane și entități din UE a plăților efectuate către KNIC cu condiția ca:

                                       (i)

                                       plata să fie datorată:

                                                   —

                                                   în conformitate cu dispozițiile unui contract de servicii de asigurare furnizate de către KNIC, necesare pentru activitățile persoanei sau entității din UE în RPDC; sau

                                                   —

                                                   în conformitate cu dispozițiile unui contract de servicii de asigurare furnizate de KNIC în legătură cu unele daune cauzate pe teritoriul UE de către orice parte la un astfel de contract;

                                       (ii)

                                       plata să nu fie primită în mod direct sau indirect de către o persoană sau entitate menționată la alineatul (1); și

                                       (iii)

                                       plata să nu fie legată, în mod direct sau indirect, de activități interzise în temeiul prezentei decizii.

                           (b)

                           Statele membre relevante pot să autorizeze persoane și entități din UE să efectueze plăți către KNIC exclusiv în scopul obținerii de servicii de asigurare necesare pentru activitățile respectivelor persoane sau entități în RPDC cu condiția ca activitățile respective să nu fie interzise în temeiul prezentei decizii.

                           (c)

                           Nicio astfel de autorizare nu este necesară în cazul plăților efectuate de către KNIC sau în favoarea acesteia care sunt necesare în scopurile oficiale ale unei misiuni diplomatice sau consulare a unui stat membru în RPDC.

                           (d)

                           Alineatul (1) nu împiedică KNIC să efectueze plăți datorate în temeiul unui contract încheiat înainte de desemnarea sa, cu condiția ca statul membru în cauză să fi stabilit că:

                                       (i)

                                       contractul nu are legătură cu niciunul dintre articolele, materialele, echipamentele, bunurile, tehnologiile, asistența, instruirea, ajutorul financiar, investițiile, serviciile de intermediere sau serviciile interzise menționate în prezenta decizie;

                                       (ii)

                                       plata nu este primită în mod direct sau indirect de către o persoană sau entitate menționată la alineatul (1).

                     Un stat membru informează celelalte state membre și Comisia cu privire la orice autorizație acordată în temeiul prezentului alineat.”

               2.

               Anexa II se modifică în conformitate cu anexa la prezenta decizie.

         Articolul 2
   Prezenta decizie intră în vigoare la data publicării în Jurnalul Oficial al Uniunii Europene.

      Adoptată la Bruxelles, 31 martie 2016.

            Pentru Consiliu

            Președintele

         A.G. KOENDERS

      (1)  JO L 111, 23.4.2013, p. 52.

      ANEXĂ

                  II.

                  Persoane și entități care furnizează servicii financiare care ar putea contribui la programele RPDC care vizează armele nucleare, rachetele balistice sau alte arme de distrugere în masă.

                              1.

                              Rubricile privind cele șase persoane incluse în lista de mai jos, astfel cum figurează în anexa II la Decizia 2013/183/PESC, se înlocuiesc cu următoarele rubrici:
                              „A.   Persoane

                                          Nume

                                          Date de identificare

                                          Expunere de motive

                                          4.

                                          KIM Il-Su

                                          Data nașterii: 2.9.1965
                                          Locul nașterii: Phenian, RPDC

                                          Director în cadrul departamentului de reasigurări al Korea National Insurance Corporation (KNIC), având biroul la sediul de la Phenian, și fost reprezentant-șef autorizat al KNIC la Hamburg, acționând în numele KNIC sau la ordinele acesteia.

                                          5.

                                          KANG Song-Sam

                                          Data nașterii: 5.7.1972
                                          Locul nașterii: Phenian, RPDC

                                          Fost reprezentant autorizat al Korea National Insurance Corporation (KNIC) la Hamburg, continuând să acționeze în numele KNIC sau la ordinele acesteia.

                                          6

                                          CHOE Chun-Sik

                                          Data nașterii: 23.12.1963
                                          Locul nașterii: Phenian, RPDC
                                          Pașaport nr. 745132109
                                          Valabil până la 12.2.2020

                                          Director în cadrul departamentului de reasigurări al Korea National Insurance Corporation (KNIC), cu biroul la sediul de la Phenian, acționând în numele KNIC sau la ordinele acesteia.

                                          7.

                                          SIN Kyu-Nam

                                          Data nașterii: 12.9.1972
                                          Locul nașterii: Phenian, RPDC
                                          Pașaport nr. PO472132950

                                          Director în cadrul departamentului de reasigurări al Korea National Insurance Corporation (KNIC), având biroul la sediul de la Phenian, și fost reprezentant autorizat al KNIC la Hamburg, acționând în numele KNIC sau la ordinele acesteia.

                                          8.

                                          PAK Chun-San

                                          Data nașterii: 18.12.1953
                                          Locul nașterii: Phenian, RPDC
                                          Pașaport nr. PS472220097

                                          Director în cadrul departamentului de reasigurări al Korea National Insurance Corporation (KNIC), având biroul la sediul de la Phenian cel puțin până în decembrie 2015, și fost reprezentant-șef autorizat al KNIC la Hamburg, continuând să acționeze în numele KNIC sau la ordinele acesteia.

                                          9.

                                          SO Tong Myong

                                          Data nașterii: 10.9.1956

                                          Președinte al Korea National Insurance Corporation («KNIC»), acționând în numele KNIC sau la ordinele acesteia.”

                              2.

                              Entitatea menționată mai jos se elimină din lista prevăzută în anexa II la Decizia 2013/183/PESC:

                                          „5.

                                          Korea National Insurance Company (KNIC) GmbH (alias Korea Foreign Insurance Company)”.

                              3.

                              Entitatea menționată mai jos se introduce pe lista entităților care fac obiectul măsurilor restrictive, astfel cum este prevăzută în anexa II la Decizia 2013/183/PESC:
                              „B.   Entități

                                          Denumire
                                          (și eventuale variante)

                                          Date de identificare

                                          Motive

                                          6.

                                          Korea National Insurance Corporation (KNIC) și sucursalele (alias Korea Foreign Insurance Company)

                                          Haebangsan-dong, Central District, Phenian, RPDC
                                          Rahlstedter Strasse 83 a, 22149 Hamburg

                                                      Korea National Insurance Corporation of Alloway, Kidbrooke Park Road, Blackheath,

                                                      SE30LW Londra

                                          Korea National Insurance Corporation (KNIC), întreprindere aflată în proprietatea statului și controlată de acesta, generează venituri valutare substanțiale care ar putea contribui la programele RPDC care vizează armele nucleare, rachetele balistice sau alte arme de distrugere în masă.
                                          În plus, sediul central al KNIC de la Phenian are legătură cu Biroul 39 al Partidului Muncitorilor din Coreea, entitate desemnată.”


title: Decizia Consiliului din 20 martie 2000 de modificare a Deciziei 97/787/CE privind acordarea unei asistențe financiare excepționale Armeniei și Georgiei, în vederea extinderii acesteia la Tadjikistan

text:
Anunţ juridic important

|

32000D0244

Jurnalul Oficial L 077 , 28/03/2000 p. 0011 - 0012 ediţie specială în limba cehă capitol 11 volum 33 p. 206  - 207 ediţie specială în limba estonă capitol 11 volum 33 p. 206  - 207 ediţie specială în limba maghiară capitol 11 volum 33 p. 206  - 207 ediţie specială în limba lituaniană capitol 11 volum 33 p. 206  - 207 LV.ES capitol 11 volum 33 p. 206  - 207 MT.ES capitol 11 volum 33 p. 206  - 207 PL.ES capitol 11 volum 33 p. 206  - 207 SK.ES capitol 11 volum 33 p. 206  - 207 ediţie specială în limba slovenă capitol 11 volum 33 p. 206  - 207

		Decizia Consiliuluidin 20 martie 2000de modificare a Deciziei 97/787/CE privind acordarea unei asistențe financiare excepționale Armeniei și Georgiei, în vederea extinderii acesteia la Tadjikistan(2000/244/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 308,având în vedere propunerile Comisiei,având în vedere avizul Parlamentului European [1],întrucât:(1) Decizia 97/787/CE a Consiliului se referă la acordarea unei asistențe financiare excepționale Armeniei și Georgiei [2].(2) În paralel cu decizia sa de a acorda o asistență financiară excepțională Armeniei și Georgiei, Consiliul a convenit să ia în considerare, de asemenea, o operațiune similară în favoarea Tadjikistanului de îndată ce circumstanțele ar permite acest lucru.(3) Tadjikistanul întreprinde reforme politice și economice fundamentale și depune eforturi importante în vederea aplicării unui model de economie de piață.(4) Având în vedere primele lor rezultate, în special în ceea ce privește creșterea și controlul inflației, aceste reforme trebuie continuate în vederea obiectivului prioritar de îmbunătățire a condițiilor de viață a populației și de creare a locurilor de muncă.(5) Se așteaptă ca legăturile economice și comerciale dintre Comunitate și Tadjikistan să se dezvolte. Tadjikistanul îndeplinește condițiile necesare pentru încheierea unui acord de parteneriat și de cooperare cu Comunitatea Europeană și statele sale membre și a solicitat în mod oficial să beneficieze de un astfel de acord de îndată ce este posibil.(6) În iunie 1998, Tadjikistanul a convenit cu Fondul Monetar Internațional (FMI) asupra acordării Facilității de ajustare structurală consolidată (FASC) pentru o durată de trei ani.(7) Autoritățile tadjice s-au angajat în mod formal să își onoreze integral obligațiile financiare existente față de Comunitate. Tadjikistanul asigură un serviciu minim al datoriei existente față de Comunitate.(8) Autoritățile tadjice au solicitat Comunității în mod oficial un sprijin financiar excepțional.(9) Tadjikistanul este o țară cu un venit mic confruntată cu o situație economică, socială și politică deosebit de critică. Această țară poate beneficia de împrumuturile acordate în condiții foarte favorabile de către Banca Mondială și de FMI.(10) Asistența financiară acordată în condiții preferențiale de către Comunitate, sub formă de împrumut pe termen lung și de ajutoare nerambursabile (grant), este o măsură aptă să ajute țara beneficiară în acest moment critic.(11) Această asistență financiară, fie că este vorba de componenta "împrumuturi" sau de componenta "ajutoare nerambursabile (grant)", este excepțională și, ca urmare, nu constituie un precedent.(12) Includerea unei componente "ajutoare nerambursabile (grant)" în această asistență nu aduce atingere competențelor autorității bugetare.(13) Asistența trebuie gestionată de către Comisie.(14) Comisia trebuie să se asigure că asistența financiară este utilizată în conformitate cu normele controlului bugetar.(15) Pentru punerea în aplicare a prezentei decizii, Comisia va ține seama în mod corespunzător de progresele realizate în cadrul procesului de pace în Tadjikistan și, în special, al desfășurării alegerilor în condiții acceptabile.(16) Comisia a consultat Comitetul economic și financiar înainte de a-și prezenta propunerea.(17) Tratatul nu prevede, pentru adoptarea prezentei decizii, alte atribuții decât cele prevăzute la articolul 308,DECIDE:Articol unicDecizia 97/787/CE se modifică după cum urmează:1. La articolul 1 alineatele (1)-(3) se înlocuiesc cu următorul text:"(1) Comunitatea acordă Armeniei, Georgiei și Tadjikistanului o asistență financiară excepțională sub formă de împrumuturi pe termen lung și sub formă de ajutoare nerambursabile ("straight grants").(2) Componenta "împrumuturi" a acestei asistențe se ridică la o valoare totală de maximum 245 de milioane de EUR în principal pentru o durată care nu poate depăși 15 ani și cu un termen de grație de 10 ani. În acest scop, Comisia este împuternicită să ia împrumut, în numele Comunității, resursele necesare, care vor fi puse la dispoziția țărilor beneficiare sub formă de împrumuturi.(3) Componenta "ajutoare nerambursabile (grant)" a acestei asistențe constă într-o sumă maximă de 130 de milioane de EUR pentru perioada 1997-2004, cu o valoare maximă de 24 de milioane de EUR pe an. Ajutoarele nerambursabile (grant) se pun la dispoziție în măsura în care poziția debitoare netă a țărilor beneficiare față de Comunitate a fost redusă, ca regulă generală, cu o sumă cel puțin echivalentă."2. La articolul 3, alineatul (1) se înlocuiește cu următorul text:"(1) Sub rezerva dispozițiilor articolului 1 alineatul (4) și ale articolului 2, valoarea totală a împrumutului acordat fiecărei țări se pune la dispoziție de către Comisie în același timp cu prima tranșă a ajutoarelor nerambursabile (grant). Restul componentei "ajutoare nerambursabile (grant)" se pune la dispoziție de către Comisie în tranșe succesive, sub rezerva acelorași dispoziții."3. La articolul 5, alineatul (2) se înlocuiește cu următorul text:"(2) Înainte de 31 decembrie 2004, Consiliul examinează aplicarea prezentei decizii până la această dată pe baza unui raport detaliat al Comisiei, care este prezentat, de asemenea, Parlamentului European."Adoptată la Bruxelles, 20 martie 2000.Pentru ConsiliuPreședinteleJ. Gama[1] Aviz din 17 decembrie 1999 (nepublicat încă în Jurnalul Oficial).[2] JO L 322, 25.11.1997, p. 37.--------------------------------------------------


title: 2009/198/CE: Decizia Parlamentului European din 22 aprilie 2008 privind închiderea conturilor Fundației Europene pentru Îmbunătățirea Condițiilor de Viață și de Muncă pentru exercițiul financiar 2006

text:
               31.3.2009

               RO

               Jurnalul Oficial al Uniunii Europene

               L 88/100

      DECIZIA PARLAMENTULUI EUROPEAN

   din 22 aprilie 2008
   privind închiderea conturilor Fundației Europene pentru Îmbunătățirea Condițiilor de Viață și de Muncă pentru exercițiul financiar 2006
   (2009/198/CE)
   PARLAMENTUL EUROPEAN,
   având în vedere conturile anuale finale ale Fundației Europene pentru Îmbunătățirea Condițiilor de Viață și de Muncă pentru exercițiul financiar 2006 (1),
   având în vedere Raportul Curții de Conturi privind conturile anuale ale Fundației Europene pentru Îmbunătățirea Condițiilor de Viață și de Muncă pentru exercițiul financiar 2006, însoțit de răspunsurile fundației (2),
   având în vedere Recomandarea Consiliului din 12 februarie 2008 (5843/2008 – C6-0084/2008),
   având în vedere Tratatul CE, în special articolul 276,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene (3), în special articolul 185,
   având în vedere Regulamentul (CEE) nr. 1365/75 al Consiliului din 26 mai 1975 privind constituirea Fundației Europene pentru Îmbunătățirea Condițiilor de Viață și de Muncă (4), în special articolul 16,
   având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului (5), în special articolul 94,
   având în vedere articolul 71 și anexa V la Regulamentul său de procedură,
   având în vedere raportul Comisiei pentru control bugetar și avizul Comisiei pentru ocuparea forței de muncă și afaceri sociale (A6-0111/2008),

               1.

               ia act de conturile anuale finale ale Fundației Europene pentru Îmbunătățirea Condițiilor de Viață și de Muncă, astfel cum sunt anexate la raportul Curții de Conturi;

               2.

               aprobă închiderea conturilor Fundației Europene pentru Îmbunătățirea Condițiilor de Viață și de Muncă pentru exercițiul financiar 2006;

               3.

               încredințează Președintelui sarcina de a transmite prezenta decizie directorului Fundației Europene pentru Îmbunătățirea Condițiilor de Viață și de Muncă, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Preşedintele

         Hans-Gert PÖTTERING

            Secretarul general

         Harald RØMER

      (1)  JO C 261, 31.10.2007, p. 60.

      (2)  JO C 309, 19.12.2007, p. 116.

      (3)  JO L 248, 16.9.2002, p. 1.

      (4)  JO L 139, 30.5.1975, p. 1.

      (5)  JO L 357, 31.12.2002, p. 72.


title: Decizia (UE) 2015/1565 a Consiliului din 14 septembrie 2015 privind aprobarea, în numele Uniunii Europene, a Declarației privind acordarea de posibilități de pescuit în apele UE navelor de pescuit aflate sub pavilionul Republicii Bolivariene a Venezuelei, în zona economică exclusivă din largul coastei Guyanei Franceze

text:
               19.9.2015

               RO

               Jurnalul Oficial al Uniunii Europene

               L 244/55

         DECIZIA (UE) 2015/1565 A CONSILIULUI
   din 14 septembrie 2015
   privind aprobarea, în numele Uniunii Europene, a Declarației privind acordarea de posibilități de pescuit în apele UE navelor de pescuit aflate sub pavilionul Republicii Bolivariene a Venezuelei, în zona economică exclusivă din largul coastei Guyanei Franceze
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 43 alineatul (2), coroborat cu articolul 218 alineatul (6) litera (a) punctul (v),
   având în vedere propunerea Comisiei Europene,
   având în vedere avizul Parlamentului European,
   întrucât:

               (1)

               Navele de pescuit aflate sub pavilionul Republicii Bolivariene a Venezuelei operează de câteva decenii în apele Uniunii, în zona economică exclusivă din largul coastei Guyanei Franceze, sub rezerva respectării de către acestea a actelor Uniunii cu forță juridică obligatorie aplicabile privind conservarea și gestionarea resurselor halieutice.

               (2)

               Industria de prelucrare din Guyana Franceză depinde de capturile debarcate de navele de pescuit respective și, prin urmare, ar trebui să fie asigurată continuitatea operațiunilor respective.

               (3)

               Prezenta decizie înlocuiește Decizia 2012/19/UE a Consiliului (1), care a fost anulată prin hotărârea Curții de Justiție din 26 noiembrie 2014 (2) și ale cărei efecte au fost menținute până la intrarea în vigoare, într-un termen rezonabil, a unei noi decizii. Dat fiind că declarația a fost deja notificată Republicii Bolivariene a Venezuelei, nu este necesară o nouă notificare,

         ADOPTĂ PREZENTA DECIZIE:
   Articolul 1
   Declarația adresată Republicii Bolivariene a Venezuelei privind acordarea de posibilități de pescuit în apele UE navelor de pescuit aflate sub pavilionul Republicii Bolivariene a Venezuelei, în zona economică exclusivă din largul coastei Guyanei Franceze (denumită în continuare „declarația”), se aprobă în numele Uniunii Europene.
   Textul declarației este atașat la prezenta decizie.
   Articolul 2
   Prezenta decizie intră în vigoare în a treia zi de la data publicării sale în Jurnalul Oficial al Uniunii Europene.

      Adoptată la Bruxelles, 14 septembrie 2015.

            Pentru Consiliu

            Președintele

         J. ASSELBORN

      (1)  Decizia 2012/19/UE a Consiliului din 16 decembrie 2011 privind adoptarea, în numele Uniunii Europene, a declarației privind acordarea de posibilități de pescuit în apele UE navelor de pescuit aflate sub pavilionul Republicii Bolivariene a Venezuelei în zona economică exclusivă din largul coastei Guyanei Franceze (JO L 6, 10.1.2012, p. 8).

      (2)  Cauzele conexate C-103/12 și C-165/12, Parlamentul și Comisia/Consiliul.

         Declarație adresată Republicii Bolivariene a Venezuelei privind acordarea de posibilități de pescuit în apele UE navelor de pescuit aflate sub pavilionul Republicii Bolivariene a Venezuelei, în zona economică exclusivă din largul coastei Guyanei Franceze

                  (1)

                  Uniunea Europeană acordă autorizații de pescuit unui număr limitat de nave aflate sub pavilionul Republicii Bolivariene a Venezuelei pentru a pescui în zona economică exclusivă din largul coastei Guyanei Franceze, în partea situată la o distanță de peste 12 mile marine de liniile de bază, în condițiile prevăzute de prezenta declarație.

                  (2)

                  În conformitate cu articolul 22 din Regulamentul (CE) nr. 1006/2008 al Consiliului din 29 septembrie 2008 privind autorizațiile pentru activitățile de pescuit ale navelor de pescuit comunitare în afara apelor comunitare și accesul navelor țărilor terțe în apele comunitare (1), atunci când pescuiesc în zona prevăzută la alineatul (1), navele de pescuit autorizate, aflate sub pavilionul Republicii Bolivariene a Venezuelei, trebuie să respecte dispozițiile politicii comune a Uniunii Europene în domeniul pescuitului referitoare la măsurile de conservare și control, precum și alte dispoziții ale Uniunii Europene care reglementează activitățile de pescuit în zona respectivă.

                  (3)

                  Mai precis, navele de pescuit autorizate, aflate sub pavilionul Republicii Bolivariene a Venezuelei, trebuie să respecte normele sau reglementările relevante ale Uniunii Europene, care precizează, între altele, stocurile de pește care pot fi vizate, numărul maxim de nave de pescuit autorizate și proporția capturilor care urmează să fie debarcate în porturile din Guyana Franceză.

                  (4)

                  Fără a aduce atingere retragerii autorizațiilor acordate unor nave de pescuit aflate sub pavilionul Republicii Bolivariene a Venezuelei pe motiv de nerespectare de către acestea a normelor sau reglementărilor relevante ale Uniunii Europene, Uniunea Europeană își rezervă dreptul de a-și retrage, în orice moment, prin declarație unilaterală, angajamentul specific de a acorda posibilități de pescuit, asumat prin prezenta declarație.

         (1)  JO L 286, 29.10.2008, p. 33.


title: 2014/616/UE: Decizia Parlamentului European din 3 aprilie 2014 privind închiderea conturilor Agenției pentru Drepturi Fundamentale a Uniunii Europene aferent exercițiului financiar 2012

text:
               5.9.2014

               RO

               Jurnalul Oficial al Uniunii Europene

               L 266/300

         DECIZIA PARLAMENTULUI EUROPEAN
   din 3 aprilie 2014
   privind închiderea conturilor Agenției pentru Drepturi Fundamentale a Uniunii Europene aferent exercițiului financiar 2012
   (2014/616/UE)
   PARLAMENTUL EUROPEAN,

               —

               având în vedere conturile anuale finale ale Agenției pentru Drepturi Fundamentale a Uniunii Europene pentru exercițiul financiar 2012,

               —

               având în vedere Raportul Curții de Conturi privind conturile anuale ale Agenției pentru Drepturi Fundamentale a Uniunii Europene pentru exercițiul financiar 2012, însoțit de răspunsurile agenției (1),

               —

               având în vedere Recomandarea Consiliului din 18 februarie 2014 (05849/2014 – C7-0054/2014),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Regulamentul (CE) nr. 168/2007 al Consiliului din 15 februarie 2007 privind înființarea Agenției pentru Drepturi Fundamentale a Uniunii Europene (4), în special articolul 21,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5),

               —

               având în vedere Regulamentul delegat (UE) nr. 1271/2013 al Comisiei din 30 septembrie 2013 privind Regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (6), în special articolul 108,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru libertăți civile, justiție și afaceri interne (A7-0184/2014),

               1.

               aprobă închiderea conturilor Agenției pentru Drepturi Fundamentale a Uniunii Europene pentru exercițiul financiar 2012;

               2.

               încredințează președintelui sarcina de a transmite prezenta decizie directorului Agenției pentru Drepturi Fundamentale a Uniunii Europene, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 365, 13.12.2013, p. 245.

      (2)  JO L 248, 16.9.2002, p. 1.

      (3)  JO L 298, 26.10.2012, p. 1.

      (4)  JO L 53, 22.2.2007, p. 1.

      (5)  JO L 357, 31.12.2002, p. 72.

      (6)  JO L 328, 7.12.2013, p. 42.


title: Decizia 2013/44/PESC a Consiliului din 22 ianuarie 2013 de modificare și prelungire a Deciziei 2010/96/PESC privind o misiune militară a Uniunii Europene pentru a contribui la instruirea forțelor de securitate somaleze

text:
               23.1.2013

               RO

               Jurnalul Oficial al Uniunii Europene

               L 20/57

      DECIZIA 2013/44/PESC A CONSILIULUI

   din 22 ianuarie 2013
   de modificare și prelungire a Deciziei 2010/96/PESC privind o misiune militară a Uniunii Europene pentru a contribui la instruirea forțelor de securitate somaleze
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 42 alineatul (4) și articolul 43 alineatul (2),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 15 februarie 2010, Consiliul a adoptat Decizia 2010/96/PESC (1).

               (2)

               La 28 iulie 2011, Consiliul a adoptat Decizia 2011/483/PESC (2) de modificare și prelungire a Deciziei 2010/96/PESC cu încă un an.

               (3)

               La 14 mai 2012, Consiliul a subliniat importanța predării, în cele din urmă, a responsabilităților în materie de securitate către autoritățile somaleze, precum și a sporirii, în acest scop, a sprijinului internațional acordat Forțelor naționale de securitate somaleze (FNSS). Acesta a salutat contribuția soldaților somalezi instruiți la asigurarea securității în Somalia și s-a angajat să sprijine în continuare, prin misiunea militară a UE, dezvoltarea FNSS, inclusiv a structurii lor de comandă și control, în cooperare cu Misiunea Uniunii Africane în Somalia (AMISOM), Uganda, Statele Unite ale Americii și alți actori relevanți.

               (4)

               În raportul său din 1 mai 2012 adresat Consiliului de Securitate, Secretarul General al Organizației Națiunilor Unite a recomandat încurajarea comunității internaționale să investească serios în redresarea și dezvoltarea pe termen lung a Somaliei, inclusiv prin sprijinul pentru consolidarea sectorului de securitate.

               (5)

               A doua conferință internațională privind Somalia, desfășurată la Istanbul la 31 mai și 1 iunie 2012, a felicitat Uniunea pentru sprijinul acordat AMISOM și instituțiilor de securitate somaleze. Conferința a recunoscut necesitatea sprijinirii în continuare de către comunitatea internațională a reinstituirii unui aparat de securitate profesionist, cuprinzător, disciplinat și bine echipat, inclusiv a agențiilor naționale somaleze din domeniul militar, polițienesc, naval, al pazei de coastă și al informațiilor, și a subliniat necesitatea de a reuni toate forțele somaleze sub o comandă unică.

               (6)

               Președintele Republicii Somalia a adoptat o politică bazată pe șase piloni care urmărește să promoveze stabilitatea, redresarea economică, consolidarea păcii, furnizarea serviciilor, relațiile internaționale și unitatea, domenii în care reforma sectorului de securitate este considerată a fi fundamentul pentru constituirea unui stat somalez viabil, și a solicitat Înaltului Reprezentant al Uniunii pentru afaceri externe și politica de securitate (ÎR) să continue angajamentul Uniunii în sprijinul Somaliei.

               (7)

               Guvernul Ugandei și-a exprimat satisfacția față de parteneriatul cu Uniunea construit în jurul misiunii militare a UE și dorința acestuia de a continua cooperarea.

               (8)

               La 27 noiembrie 2012, prim-ministrul Republicii Somalia a adresat ÎR o scrisoare de invitație cu privire la desfășurarea misiunii militare a UE, în care salută sprijinul Uniunii pentru instruirea Forțelor armate somaleze.

               (9)

               La 10 decembrie 2012, Consiliul a aprobat conceptul revizuit de gestionare a crizelor pentru misiunea militară a UE.

               (10)

               În conformitate cu articolul 5 din Protocolul privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la elaborarea și la punerea în aplicare a deciziilor și a acțiunilor Uniunii care au implicații în materie de apărare. Danemarca nu participă la punerea în aplicare a prezentei decizii și nu contribuie, prin urmare, la finanțarea acestei misiuni.

               (11)

               Misiunea militară a UE ar trebui din nou prelungită cu un mandat adaptat,

         ADOPTĂ PREZENTA DECIZIE:
   Articolul 1
   Decizia 2010/96/PESC se modifică după cum urmează:

               1.

               Articolul 1 se înlocuiește cu următorul text:
               „Articolul 1
               Misiunea
               (1)   Uniunea desfășoară o misiune militară de instruire, pentru a contribui la crearea și consolidarea Forțelor armate naționale somaleze («FANS») care răspund în fața guvernului național somalez, în acord cu nevoile și prioritățile somaleze.
               (2)   Pentru a realiza obiectivele stabilite la alineatul (1), misiunea militară a UE este desfășurată în Somalia și Uganda pentru a oferi mentorat, consiliere și sprijin autorităților somaleze cu privire la crearea FANS, punerea în aplicare a planului somalez de stabilizare și securitate națională și a activităților de instruire ale FANS. Misiunea militară a UE este pregătită și pentru a oferi sprijin, în limitele mijloacelor și capacităților sale, altor actori ai Uniunii în punerea în aplicare a mandatelor lor respective în domeniul securității și apărării în Somalia.
               (3)   Punerea în aplicare a activităților încredințate în Somalia depinde de condițiile de securitate din Somalia și de orientările politice din partea Comitetului politic și de securitate.”.

               2.

               Articolul 2 alineatul (1) se înlocuiește cu următorul text:
               „(1)   Generalul de brigadă Gerald AHERNE este numit comandantul misiunii UE de la 1 februarie 2013.”.

               3.

               Articolul 3 se înlocuiește cu următorul text:
               „Articolul 3
               Desemnarea comandamentului misiunii
               (1)   Comandamentul misiunii are sediul inițial în Uganda cu perspectiva transferului posibil către Somalia în cursul mandatului în conformitate cu documentele de planificare. Acesta îndeplinește atât funcția de comandament operațional, cât și funcția de comandament al forțelor.
               (2)   Comandamentul misiunii include un birou de legătură la Nairobi și o celulă de sprijin la Bruxelles.”.

               4.

               Articolul 7 se înlocuiește cu următorul text:
               „Articolul 7
               Coerența răspunsului Uniunii și coordonarea
               (1)   ÎR asigură coerența dintre punerea în aplicare a prezentei decizii și acțiunea externă a Uniunii în ansamblu, inclusiv programele de dezvoltare ale Uniunii.
               (2)   Fără a aduce atingere lanțului de comandă, comandantul misiunii UE primește orientări politice la nivel local din partea Reprezentantului Special al UE pentru Cornul Africii și a delegațiilor relevante ale Uniunii în regiune.
               (3)   Misiunea militară a UE menține și consolidează coordonarea cu EUNAVFOR Atalanta și EUCAP Nestor. În conformitate cu mandatul prevăzut în Decizia 2012/173/PESC a Consiliului din 23 martie 2012 privind activarea Centrului de operații al UE pentru misiunile și operațiile din cadrul politicii de securitate și apărare comune desfășurate în Cornul Africii (3), Centrul de operații al UE facilitează coordonarea și schimbul de informații cu scopul de a consolida coerența, eficacitatea și sinergiile dintre misiunile și operațiile din cadrul politicii de securitate și apărare comune în regiune.
               (4)   Misiunea militară a UE acționează în strânsă cooperare cu alți actori internaționali în regiune, în special Organizația Națiunilor Unite, AMISOM, precum și Statele Unite ale Americii și Uganda în conformitate cu cerințele convenite ale guvernului național somalez.

               5.

               Articolul 10 se înlocuiește cu următorul text:
               „Articolul 10
               Dispoziții financiare
               (1)   Costurile comune ale misiunii militare a UE sunt gestionate în conformitate cu Decizia 2011/871/PESC a Consiliului din 19 decembrie 2011 de instituire a unui mecanism de gestionare a finanțării costurilor comune ale operațiilor Uniunii Europene care au implicații militare sau de apărare (Athena) (4) («ATHENA»).
               (2)   Valoarea de referință financiară pentru costurile comune ale misiunii militare a UE pentru perioada până la 9 august 2011 este de 4,8 milioane EUR. Procentajul valorii de referință menționate la articolul 25 alineatul (1) din ATHENA este de 60 %.
               (3)   Valoarea de referință financiară pentru costurile comune ale misiunii militare a UE pentru perioada cuprinsă între 9 august 2011 și 31 decembrie 2012 este de 4,8 milioane EUR. Procentajul valorii de referință menționate la articolul 25 alineatul (1) din ATHENA este de 30 %.
               (4)   Valoarea de referință financiară pentru costurile comune ale misiunii militare a UE pentru perioada care începe la 1 ianuarie 2013 este de […] milioane EUR. Procentajul valorii de referință menționate la articolul 25 alineatul (1) din ATHENA este de 20 %, iar procentajul pentru angajament menționat la articolul 32 alineatul (3) din ATHENA este de 30 %.

               6.

               Articolul 11 se înlocuiește cu următorul text:
               „Articolul 11
               Comunicarea informațiilor
               (1)   ÎR este autorizat să comunice statelor terțe asociate prezentei decizii, după caz și în conformitate cu nevoile misiunii, informații UE clasificate generate în scopul misiunii, în conformitate cu Decizia 2011/292/UE a Consiliului din 31 martie 2011 privind normele de securitate pentru protecția informațiilor UE clasificate (5):

                           (a)

                           până la nivelul prevăzut în acordurile aplicabile privind securitatea informațiilor, încheiate între Uniune și statul terț în cauză;

                           (b)

                           sau până la nivelul «CONFIDENTIEL UE/EU CONFIDENTIAL» în alte cazuri.

                     (2)   ÎR este, de asemenea, autorizat să comunice Organizației Națiunilor Unite (ONU) și Uniunii Africane (UA), în conformitate cu nevoile operaționale ale misiunii, informații UE clasificate până la nivelul «RESTREINT UE/EU RESTRICTED» generate în scopul misiunii, în conformitate cu Decizia 2011/292/UE. Între ÎR și autoritățile competente ale ONU și UA se încheie acorduri în acest sens.
               (3)   În caz de nevoie operațională specifică și imediată, ÎR este, de asemenea, autorizat să comunice statului-gazdă orice informație UE clasificată până la nivelul «RESTREINT UE/EU RESTRICTED» generată în scopul misiunii, în conformitate cu Decizia 2011/292/UE. Între ÎR și autoritățile competente ale statului-gazdă se încheie acorduri în acest sens.
               (4)   ÎR este autorizat să comunice statelor terțe asociate prezentei decizii orice documente UE neclasificate privind deliberările Consiliului referitoare la misiune și care intră sub incidența obligației de secret profesional, în temeiul articolului 6 alineatul (1) din Regulamentul de procedură al Consiliului (6).
               (5)   ÎR poate delega astfel de autorizări, precum și capacitatea de a încheia acordurile menționate anterior personalului Serviciului European de Acțiune Externă și/sau comandantului misiunii UE.

               7.

               Articolul 12 alineatul (2) se înlocuiește cu următorul text:
               „(2)   Mandatul misiunii militare a UE se încheie la 31 martie 2015.”.

         Articolul 2
   Prezenta decizie intră în vigoare la data adoptării.
   Prezenta decizie se aplică de la 1 ianuarie 2013.

      Adoptată la Bruxelles, 22 ianuarie 2013.

            Pentru Consiliu

            Președintele

         M. NOONAN

      (1)  JO L 44, 19.2.2010, p. 16.

      (2)  JO L 198, 30.7.2011, p. 37.

      (3)  JO L 89, 27.3.2012, p. 66.”.

      (4)  JO L 343, 23.12.2011, p. 35.”.

      (5)  JO L 141, 27.5.2011, p. 17.

      (6)  Decizia 2009/937/UE a Consiliului din 1 decembrie 2009 de adoptare a regulamentului său de procedură (JO L 325, 11.12.2009, p. 35).”.